《芦花》
清代·汪俊

尔本无情者，缘何亦白头。丹枫同瑟瑟，野水并悠悠。

霜冷下宵雁，月明来钓舟。相逢秋雪里，老我不胜愁。

作者简介：字吁三，江南长洲人。官醴泉知县。著有《山樵诗》。○圣祖第三次南巡，山樵献诗，命入书局纂修，议叙得官，然敲扑喧嚣，非所长也。醴泉罢归，久之几无立锥地，独能以诗消遣，苦中得甘，而其诗亦不自爱惜，随手散去，身后得其草稿九束，大半温柔乡语，删存五章，皆近元和、长庆诗人者。